als_Latn dik_Latn tur_Latn
LG prezantoi telefonin inteligjent Ice Cream Smart në Kore. Pajisja është e ngjashme me telefonin inteligjent LG Wine Smartk, që u prezantoi në shtator të vitit të kaluar.
Sa i përket specifikave, LG Ice Cream Smart përmban procesorin Qualcomm Snapdragon 400 me katër bërthama me shpejtësi 1.2 GHz, 1GB RAM dhe 8GB hapësirë të brendshme, që mund të zgjerohet nëpërmjet kartës microSD. Ekrani i pajisjes është 3.5 inç me rezolucion 320 x 480 pikselë.
Telefoni ka gjithashtu një kamera të pasme 8 megapikselë, kamera ballore VGA dhe paketën e plotë të internetit, ku përfshihet lidhja LTE dhe DMB-TV. LG Ice Cream Smart operon me sistemin Android 4.4 KitKat. Përmasat e këtij telefoni janë 118.6 × 59.4 × 16.9mm. Një bateri e lëvizshme me kapacitet 1,700mAh fuqizon pajisjen.
(Herë të lexuara: 478)
als_Latn als_Latn als_Latn als_Latn